BROJ: 711-I-2090-M-148/19-06-18

Zagreb, 23. prosinca 2019.g.

**Povjerenstvo za odlučivanje o sukobu interesa** (u daljnjem tekstu: Povjerenstvo) u sastavu Davorina Ivanjeka, kao zamjenika predsjednice Povjerenstva te Tončice Božić i Aleksandre Jozić-Ileković, kao članova Povjerenstva, na temelju članka 18. stavka 5. Zakona o sprječavanju sukoba interesa („Narodne novine“ broj 26/11., 12/12., 126/12., 48/13. i 57/15., u daljnjem tekstu: ZSSI), **u predmetu dužnosnice Marice Jančić, općinske načelnice Općine Marija Gorica, povodom mišljenja Povjerenstva broj: 711-I-1856-M-148/19-02-11 od 23. listopada 2019.g.,** na 73. sjednici, održanoj 23. prosinca 2019.g. donosi sljedeću

**ODLUKU**

1. **Utvrđuje se da su dužnosnica Marica Jančić, općinska načelnica Općine Marija Gorica, te Općina Marija Gorica postupili sukladno uputama danim u Mišljenju Povjerenstva broj: 711-I-1856-M-148/19-02-11 od 23. listopada 2019.g. te da su upute provedene na način koji omogućuje izbjegavanje sukoba interesa dužnosnice i osigurava njezino zakonito postupanje u konkretnom slučaju.**
2. **Sukladno utvrđenom u točki I. ovog Mišljenja, Općina Marija Gorica može stupiti u poslovni odnos s trgovačkim društvom TRGOCENTAR MARIJA d.o.o., i to radi nabave robe – uredskog materijala za potrebe Općine Marija Gorica, sukladno ponudi podnesenoj 13. prosinca 2019. u postupku jednostavne nabave evidencijski broj JN-24/2019, radi nabave robe – sredstava za čišćenje i održavanje i ostalih potrepština za potrebe Općine Marija Gorica, sukladno ponudi podnesenoj 13. prosinca 2019. u postupku jednostavne nabave evidencijski broj JN-25/2019 te radi nabave robe – reprezentacija, prigodni poklon paketi za djecu i paketi za djecu i starije i nemoćne osobe za potrebe Općine Marija Gorica, sukladno ponudi podnesenoj 13. prosinca 2019. u postupku jednostavne nabave evidencijski broj JN-26/2019.**

Obrazloženje

Dužnosnica Marica Jančić, općinska načelnica Općine Marija Gorica, podnijela je Povjerenstvu 22. listopada 2019.g., zahtjev za davanjem mišljenja u smislu članka 18. stavka 1. ZSSI-a, povodom mogućeg stupanja Općine Marija Gorica u poslovni odnos s trgovačkim društvom Trgocentar Marija d.o.o. iz Marije Gorice, u vlasništvu kćeri dužnosnice te s obrtom Ladanjski raj, u vlasništvu bračnog druga dužnosnice. U knjigama ulazne pošte zahtjev je zaprimljen pod poslovnim brojem 711-U-3604-M-148/19-01-4, povodom kojeg se vodi predmet broj M-148/19.

Člankom 3. stavkom 1. podstavkom 43. ZSSI-a propisano je da su općinski načelnici dužnosnici u smislu navedenog Zakona, stoga je i Marica Jančić, povodom obnašanja dužnosti općinske načelnice Općine Marija Gorica, obvezna postupati sukladno odredbama ZSSI-a.

 Člankom 18. stavkom 1. ZSSI-a propisano je da u slučaju kada tijelo u kojem dužnosnik obnaša javnu dužnost stupa u poslovni odnos s poslovnim subjektom u kojem član obitelji dužnosnika ima 0,5% ili više udjela u vlasništvu, dužnosnik je dužan o tome pravodobno obavijestiti Povjerenstvo.

Člankom 4. stavkom 2. ZSSI-a propisano je da se članom obitelji dužnosnika u smislu toga Zakona, pored ostalih smatraju bračni ili izvanbračni drug dužnosnika i srodnici po krvi u uspravnoj lozi.

Člankom 18. stavkom 2. ZSSI-a propisano je da će Povjerenstvo u roku od 15 dana od dana zaprimanja obavijesti dati mišljenje zajedno s uputama o načinu postupanja dužnosnika i tijela u kojem dužnosnik obnaša javnu dužnost u cilju izbjegavanja sukoba interesa dužnosnika i osiguranja postupanja u skladu s istim Zakonom. Stavkom 4. istog članka propisano je da je dužnosnik, odnosno tijelo u kojem dužnosnik obnaša dužnost, obvezno prije stupanja u poslovni odnos dostaviti Povjerenstvu cjelokupnu dokumentaciju iz koje je vidljivo kako su provedene upute Povjerenstva. Povjerenstvo potom, na temelju stavka 5. istog članka, posebnom odlukom utvrđuje jesu li dane upute provedene na način koji omogućuje izbjegavanje sukoba interesa dužnosnika i osigurava njegovo zakonito postupanje u konkretnom slučaju.

Povjerenstvo je povodom zahtjeva dužnosnice na 66. sjednici, održanoj 23. listopada 2019.g., dalo mišljenje BROJ 711-I-1856-M-148/19-02-18, u kojem se navodi kako Općina Marija Gorica može stupiti u poslovni odnos s trgovačkim društvom Trgocentar Marija d.o.o., u vlasništvu kćeri dužnosnice, te s obrtom Ladanjski raj, obrt za ugostiteljstvo, proizvodnju povrća i pića, u vlasništvu supruga dužnosnice, ukoliko dužnosnica postupi u skladu s uputama Povjerenstva iz istog mišljenja. U mišljenju i uputi se navodi da je Općina Marija Gorica dužna provesti postupak jednostavne nabave onih roba i usluga utvrđenih Planom nabave za proračunsku godinu 2018., koje u svojoj ponudi imaju trgovačko društvo Trgocentar Marija d.o.o. i obrt Ladanjski raj, bez obzira na procijenjenu vrijednost konkretne nabave, sukladno pravilima postupka jednostavne nabave procijenjene vrijednosti jednake ili veće od 100.000,00 kuna do procijenjene vrijednosti do 200.000,00 kn za robu i usluge te procijenjene vrijednosti do 500.000,00 kn za radove, propisanim člankom 7. Pravilnika o provođenju postupaka jednostavne nabave u Općini Marija Gorica (Službeni glasnik Općine Marija Gorica broj 193/18.) i to uz obveznu objavu javnog poziva za dostavu ponuda. Nadalje, U mišljenju i uputi se navodi da je, ukoliko na poziv svoju ponudu podnese trgovačko društvo Trgocentar Marija d.o.o. ili obrt Ladanjski raj, dužnosnica o navedenoj okolnosti dužna obavijestiti Općinsko vijeće Općine Marija Gorica te građane putem objave na službenim internetskim stranicama Općine Marija Gorica te se izuzeti od svih poslova odgovorne osobe naručitelja, pogotovo od ocjene ponuda, donošenja Odluke o odabiru najpovoljnije ponude, kao i potpisivanja Ugovora o nabavi u ime Općine Marija Gorica te da ovlast za obavljanje navedenih radnji delegira na svog zamjenika.

Konačno, u Mišljenju je dana uputa da su dužnosnica i Općina Marija Gorica dužni prije stupanja u poslovni odnos s trgovačkim društvom Trgocentar Marija d.o.o. ili s obrtom Ladanjski raj dostaviti Povjerenstvu cjelokupnu dokumentaciju iz koje je vidljivo kako su provedene upute Povjerenstva uz napomenu da će Povjerenstvo u posebnoj odluci utvrditi jesu li upute Povjerenstva provedene na način koji omogućuje izbjegavanje sukoba interesa dužnosnice i osigurava zakonito postupanje u konkretnom slučaju.

Sukladno članku 18. stavku 4. ZSSI-a, Jedinstveni upravni odjel Općine Marija Gorica dostavio je Povjerenstvu uz 3 dopisa i to dopis KLASA: 406-09/19-01/03, URBROJ: 238/19-03-19-12 od 17. prosinca 2019.g., dopis KLASA: 406-09/19-01/04, URBROJ: 238/19-03-19-12 od 17. prosinca 2019.g. i dopis KLASA: 406-09/19-01/05, URBROJ: 238/19-03-19-12 od 17. prosinca 2019.g., dokumentacija iz koje je vidljivo kako su provedene upute Povjerenstva iz mišljenja od 23. listopada 2019.g.

U dopisu Općine Marija Gorica, KLASA: 406-09/19-01/03, URBROJ: 238/19-03-19-12 od 17. prosinca 2019.g., navodi se da je Općina Marija Gorica 4. prosinca 2019.g. objavila obavijest i javni poziv zainteresiranim gospodarskim subjektima o provedbi postupka jednostavne nabave evidencijski broj **JN-24/2019** **za nabavu uredskog materijala** za potrebe Općine Marija Gorica i uputila pozive za dostavu ponuda na adrese 4 gospodarska subjekta po vlastitom izboru. U dopisu se ističe kako se postupak jednostavne nabave provodi sukladno članku 7. Pravilnika o provođenju postupaka jednostavne nabave u Općini Marija Gorica (Službeni glasnik Općine Marija Gorica broj 193/18.). Uz dopis se dostavlja: Odluka o provedbi postupka jednostavne nabave robe – uredski materijali za potrebe Općine Marija Gorica te preslike certifikata u području javne nabave za dva ovlaštena predstavnika naručitelja u navedenom postupku jednostavne nabave**,** preslika javnog poziva za dostavuponude s troškovnikom koji je javno objavljen na službenim internetskim stranicama Općine Marija Gorica i dostavljen na adrese 4 gospodarska subjekta po izboru naručitelja, preslika dokaza o objavljenoj obavijesti o jednostavnoj nabavi na službenim internetskim stranicama Općine Marija Gorica, preslika zapisnika o javnom otvaranju ponuda s dokazom o javnoj objavi zapisnika na službenoj internetskoj stranici Općine Marija Gorica, preslika zapisnika o pregledu, ocjeni i usporedbi ponuda i preslika dokaza o izvršenom povratu zakašnjelo pristigle ponude, preslika Odluke o izuzeću od donošenja Odluke o odabiru ponude, koja je objavljena na internetskoj stranici Općine Marija Gorica i dostavljena predsjedniku i članovima Općinskog Vijeća Općine Marija Gorica (preslike dostavnica).

Uvidom u Odluku o provedbi postupka jednostavne nabave robe – uredski materijali za potrebe Općine Marija Gorica JN-24/19 od 3. prosinca 2019.,utvrđeno je da se istom kao ovlašteni predstavnici naručitelja imenuju ……………., kao voditelj, te ………………. i …………….., kao članovi. Procijenjena vrijednost nabave je 42.400,00 kn. Uvidom u ostalu dokumentaciju utvrđeno je da je Javni poziv za dostavom ponuda objavljen na službenim internetskim stranicama Općine Marija Gorica zajedno s troškovnikom i ponudbenim listom. U javnom pozivu određeno je da se ponude mogu podnijeti do 13. prosinca 2019. do 13:00 sati kada će se održati javno otvaranje ponuda.

Pored javne objave, poziv na dostavu ponude upućen je 4. prosinca 2018.g. putem elektroničke pošte, od Jedinstvenog upravnog odjela Općine Marija Gorica, prema četiri poslovna subjekta, među kojima i trgovačkom društvu TRGOCENTAR MARIJA d.o.o. Uz javni poziv objavljeno je i Mišljenje Povjerenstva.

Uvidom u Zapisnik o otvaranju ponuda od 13. prosinca 2019.g., utvrđeno je da su isti potpisali svi imenovani ovlašteni predstavnici naručitelja, a zapisnikom se utvrđuje da je u roku pristigla samo jedna ponuda ponuditelja: TRGOCENTAR MARIJA d.o.o.

Uvidom u Odluku o izuzeću od donošenja Odluke o odabiru ponude u postupku jednostavne nabave za predmet nabave: Uredski materijal za potrebe Općine Marija Gorica evidencijski broj nabave: JN-24/19, KLASA: 406-09/19-01/03, URBROJ: 238/19-02-19-9 od 13. prosinca 2019.g., utvrđeno je kako se u istoj konstatira Mišljenje Povjerenstva, BROJ 711-I-1856-M-148/19-02-18 od 23. listopada 2019.g., te se u članku 2. utvrđuje kako dužnosnica, općinska načelnica Marica Jančić, dana 13. prosinca 2019.g. donosi ovu Odluku kojom se izuzima od donošenja Odluke o odabiru najpovoljnije ponude, s obzirom da je društvo TRGOCENTAR MARIJA d.o.o. podnijelo ponudu na objavljeni javni poziv za dostavu ponude za predmet nabave – uredski materijal za potrebe Općine Marija Gorica. Člankom 3. Odluke utvrđeno je kako će se o Odluci o izuzeću pismeno obavijestiti predsjednik i svi članovi Općinskog vijeća, a građani putem javne objave na službenim internetskim stranicama Općine Marija Gorica, sukladno točki III. Mišljenja Povjerenstva. Člankom 4. Odluke određeno je da se donošenje Odluke o odabiru najpovoljnije ponude povjerava zamjeniku općinske načelnice Borisu Majeriću.

Povjerenstvo je izvršilo uvid i u Potvrde primitka Odluke o izuzeću od donošenja Odluke o odabiru ponude u postupku jednostavne nabave za predmet robe: uredski materijal za potrebe Općine Marija Gorica, JN-24/19, KLASA: 406-09/19-01/03, URBROJ: 238/19-02-19-9 od 13. prosinca 2019., koje su potpisali predsjednik i članovi Općinskog vijeća Općine Marija Gorica.

Uvidom u Zapisnik o pregledu, ocjeni i usporedbi ponuda od 16. prosinca 2019.g. utvrđeno je da su ovlašteni predstavnici naručitelja proveli analizu ponude te da predlažu odgovornoj osobi javnog naručitelja, zamjeniku općinske načelnice Općine Marija Gorica, da donese odluku o odabiru ponude ponuditelja TRGOCENTAR MARIJA d.o.o., obzirom da se radi o ponudi sposobnog ponuditelja, a čija je vrijednost ponude u okviru procijenjene vrijednosti nabave.

U dopisu Općine Marija Gorica, KLASA: 406-09/19-01/04, URBROJ: 238/19-03-19-12 od 17. prosinca 2019.g., navodi se da je Općina Marija Gorica 4. prosinca 2019.g. objavila obavijest i javni poziv zainteresiranim gospodarskim subjektima o provedbi postupka jednostavne nabave evidencijski broj **JN-25/2019** **za nabavu sredstava za čišćenje i održavanje i ostale potrepštine** za potrebe Općine Marija Gorica i uputila pozive za dostavu ponuda na adrese 4 gospodarska subjekta po vlastitom izboru.

U dopisu se ističe kako se postupak jednostavne nabave provodi sukladno članku 7. Pravilnika o provođenju postupaka jednostavne nabave u Općini Marija Gorica (Službeni glasnik Općine Marija Gorica broj 193/18.). Uz dopis se dostavlja: Odluka o provedbi postupka jednostavne nabave robe – sredstava za čišćenje i održavanje i ostale potrepštine za potrebe Općine Marija Gorica te preslike certifikata u području javne nabave za dva ovlaštena predstavnika naručitelja u navedenom postupku jednostavne nabave, preslika javnog poziva za dostavu ponude s troškovnikom koji je javno objavljen na službenim internetskim stranicama Općine Marija Gorica i dostavljen na adrese 4 gospodarska subjekta po izboru naručitelja, preslika dokaza o objavljenoj obavijesti o jednostavnoj nabavi na službenim internetskim stranicama Općine Marija Gorica, preslika dokaza o upućenom javnom pozivu za dostavu ponuda na adrese 4 gospodarska subjekta po izboru naručitelja, preslike upita zainteresiranih gospodarskih subjekata s dokazom o javnoj objavi pojašnjenja na internetskim stranicama, preslika zapisnika o javnom otvaranju ponuda s dokazom o javnoj objavi zapisnika na službenoj internetskoj stranici Općine Marija Gorica, preslika zapisnika o pregledu, ocjeni i usporedbi ponuda, preslika Odluke o izuzeću od donošenja Odluke o odabiru ponude, koja je objavljena na internetskoj stranici Općine Marija Gorica i dostavljena predsjedniku i članovima Općinskog Vijeća Općine Marija Gorica (preslike dostavnica).

Uvidom u Odluku o provedbi postupka jednostavne nabave robe –sredstva za čišćenje i održavanje i ostale potrepštine za potrebe Općine Marija Gorica JN-25/2019 od 3. prosinca 2019.g., utvrđeno je da se istom kao ovlašteni predstavnici naručitelja imenuju ………………….., kao voditelj, te …….. i …………………, kao članovi. Procijenjena vrijednost nabave je 22.750,00 kn. Uvidom u ostalu dokumentaciju utvrđeno je da je Javni poziv za dostavom ponuda objavljen na službenim internetskim stranicama Općine Marija Gorica zajedno s troškovnikom i ponudbenim listom. U javnom pozivu određeno je da se ponude mogu podnijeti do 13. prosinca 2019. do 13:30 sati kada će se održati javno otvaranje ponuda. Pored javne objave, poziv na dostavu ponude upućen je 4. prosinca 2018.g. putem elektroničke pošte, od Jedinstvenog upravnog odjela Općine Marija Gorica, prema četiri poslovna subjekta, među kojima i trgovačkom društvu TRGOCENTAR MARIJA d.o.o. Uz javni poziv objavljeno je i Mišljenje Povjerenstva.

Uvidom u Zapisnik o otvaranju ponuda od 13. prosinca 2019.g., utvrđeno je da su isti potpisali svi imenovani ovlašteni predstavnici naručitelja, a zapisnikom se utvrđuje da je u roku pristigla samo jedna ponuda ponuditelja: TRGOCENTAR MARIJA d.o.o.

Uvidom u Odluku o izuzeću od donošenja Odluke o odabiru ponude u postupku jednostavne nabave za predmet nabave: Sredstva za čišćenje i održavanje i ostale potrepštine za potrebe Općine Marija Gorica evidencijski broj nabave: JN-25/19, KLASA: 406-09/19-01/04, URBROJ: 238/19-02-19-9 od 13. prosinca 2019.g., utvrđeno je kako se u istoj konstatira Mišljenje Povjerenstva, BROJ 711-I-1856-M-148/19-02-18 od 23. listopada 2019.g. te se u članku 2. utvrđuje kako dužnosnica, općinska načelnica Marica Jančić, dana 13. prosinca 2019.g. donosi ovu Odluku kojom se izuzima od donošenja Odluke o odabiru najpovoljnije ponude, s obzirom da je društvo TRGOCENTAR MARIJA d.o.o. podnijelo ponudu na objavljeni javni poziv za dostavu ponude za predmet nabave – sredstva za čišćenje i održavanje i ostale potrepštine za potrebe Općine Marija Gorica. Člankom 3. Odluke utvrđeno je kako će se o Odluci o izuzeću pismeno obavijestiti predsjednik i svi članovi Općinskog vijeća, a građani putem javne objave na službenim internetskim stranicama Općine Marija Gorica, sukladno točki III. Mišljenja Povjerenstva. Člankom 4. Odluke određeno je da se donošenje Odluke o odabiru najpovoljnije ponude povjerava zamjeniku općinske načelnice Borisu Majeriću.

Povjerenstvo je izvršilo uvid i u Potvrde primitka Odluke o izuzeću od donošenja Odluke o odabiru ponude u postupku jednostavne nabave za predmet robe: sredstva za čišćenje i održavanje i ostale potrepštine za potrebe Općine Marija Gorica, KLASA: 406-09/19-01/04, URBROJ: 238/19-02-19-9 od 13. prosinca 2019.g. koje su potpisali predsjednik i članovi Općinskog vijeća Općine Marija Gorica.

Uvidom u Zapisnik o pregledu, ocjeni i usporedbi ponuda od 16. prosinca 2019.g. utvrđeno je da su ovlašteni predstavnici naručitelja proveli analizu ponude te da predlažu odgovornoj osobi javnog naručitelja, zamjeniku općinske načelnice Općine Marija Gorica, da donese odluku o odabiru ponude ponuditelja TRGOCENTAR MARIJA d.o.o., obzirom da se radi o ponudi sposobnog ponuditelja, a čija je vrijednost ponude u okviru procijenjene vrijednosti nabave.

U dopisu Općine Marija Gorica, KLASA: 406-09/19-01/04, URBROJ: 238/19-03-19-12 od 17. prosinca 2019.g., navodi se da je Općina Marija Gorica 4. prosinca 2019.g. objavila obavijest i javni poziv zainteresiranim gospodarskim subjektima o provedbi postupka jednostavne nabave evidencijski broj **JN-26/2019** **za nabavu robe – reprezentacija, prigodni poklon paketi za djecu i starije i nemoćne osobe** za potrebe Općine Marija Gorica i uputila pozive za dostavu ponuda na adrese 4 gospodarska subjekta po vlastitom izboru. U dopisu se ističe kako se postupak jednostavne nabave provodi sukladno članku 7. Pravilnika o provođenju postupaka jednostavne nabave u Općini Marija Gorica (Službeni glasnik Općine Marija Gorica broj 193/18.). Uz dopis se dostavlja: Odluka o provedbi postupka jednostavne nabave robe – hrana, piće i ostali proizvodi (Reprezentacija, prigodni poklon paketi za djecu i starije i nemoćne osobe) za potrebe Općine Marija Gorica te preslike certifikata u području javne nabave za dva ovlaštena predstavnika naručitelja u navedenom postupku jednostavne nabave, preslika javnog poziva za dostavu ponude s troškovnikom koji je javno objavljen na službenim internetskim stranicama Općine Marija Gorica i dostavljen na adrese 4 gospodarska subjekta po izboru naručitelja, preslika dokaza o objavljenoj obavijesti o jednostavnoj nabavi na službenim internetskim stranicama Općine Marija Gorica, preslika dokaza o upućenom javnom pozivu za dostavu ponuda na adrese 4 gospodarska subjekta po izboru naručitelja, preslika zapisnika o javnom otvaranju ponuda s dokazom o javnoj objavi zapisnika na službenoj internetskoj stranici Općine Marija Gorica, preslika zapisnika o pregledu, ocjeni i usporedbi ponuda, preslika Odluke o izuzeću od donošenja Odluke o odabiru ponude, koja je objavljena na internetskoj stranici Općine Marija Gorica i dostavljena predsjedniku i članovima Općinskog Vijeća Općine Marija Gorica (preslike dostavnica).

Uvidom u Odluku o provedbi postupka jednostavne nabave robe – hrana, piće i ostali proizvodi (reprezentacija, prigodni poklon paketi za djecu i starije i nemoćne osobe) za potrebe Općine Marija Gorica) JN-26/2019 od 3. prosinca 2019.g., utvrđeno je da se istom kao ovlašteni predstavnici naručitelja imenuju ……………, kao voditelj, te …………………………………., kao članovi. Procijenjena vrijednost nabave je 40.000,00 kn. Uvidom u ostalu dokumentaciju utvrđeno je da je Javni poziv za dostavom ponuda objavljen na službenim internetskim stranicama Općine Marija Gorica zajedno s troškovnikom i ponudbenim listom. U javnom pozivu određeno je da se ponude mogu podnijeti do 13. prosinca 2019. do 14:00 sati kada će se održati javno otvaranje ponuda. Pored javne objave, poziv na dostavu ponude upućen je 4. prosinca 2018.g. putem elektroničke pošte, od Jedinstvenog upravnog odjela Općine Marija Gorica, prema četiri poslovna subjekta, među kojima i trgovačkom društvu TRGOCENTAR MARIJA d.o.o. Uz javni poziv objavljeno je i Mišljenje Povjerenstva.

Uvidom u Zapisnik o otvaranju ponuda od 13. prosinca 2019.g., utvrđeno je da su isti potpisali svi imenovani ovlašteni predstavnici naručitelja, a zapisnikom se utvrđuje da je u roku pristigla samo jedna ponuda ponuditelja: TRGOCENTAR MARIJA d.o.o.

Uvidom u Odluku o izuzeću od donošenja Odluke o odabiru ponude u postupku jednostavne nabave za predmet nabave: Reprezentacija, prigodni poklon paketi za djecu i paketi za starije i nemoćne osobe evidencijski broj nabave: JN-26/2019, KLASA: 406-09/19-01/05, URBROJ: 238/19-02-19-9 od 13. prosinca 2019.g., utvrđeno je kako se u istoj konstatira Mišljenje Povjerenstva, BROJ 711-I-1856-M-148/19-02-18 od 23. listopada 2019.g. te se u članku 2. utvrđuje kako dužnosnica, općinska načelnica Marica Jančić, dana 13. prosinca 2019.g. donosi ovu Odluku kojom se izuzima od donošenja Odluke o odabiru najpovoljnije ponude, s obzirom da je društvo TRGOCENTAR MARIJA d.o.o. podnijelo ponudu na objavljeni javni poziv za dostavu ponude za predmet nabave – reprezentacija, prigodni poklon paketi za djecu i starije i nemoćne osobe za potrebe Općine Marija Gorica. Člankom 3. Odluke utvrđeno je kako će se o Odluci o izuzeću pismeno obavijestiti predsjednik i svi članovi Općinskog vijeća, a građani putem javne objave na službenim internetskim stranicama Općine Marija Gorica, sukladno točki III. Mišljenja Povjerenstva. Člankom 4. Odluke, donošenje Odluke o odabiru najpovoljnije ponude povjerava se zamjeniku općinske načelnice Borisu Majeriću.

Povjerenstvo je izvršilo uvid i u Potvrde primitka Odluke o izuzeću od donošenja Odluke o odabiru ponude u postupku jednostavne nabave za predmet nabave: reprezentacija, prigodni poklon paketi za djecu i paketi za starije i nemoćne osobe, KLASA: 406-09/19-01/05, URBROJ: 238/19-02-19-9 od 13. prosinca 2019.g. koje su potpisali predsjednik i članovi Općinskog vijeća Općine Marija Gorica.

Uvidom u Zapisnik o pregledu, ocjeni i usporedbi ponuda od 16. prosinca 2019. utvrđeno je da su ovlašteni predstavnici naručitelja proveli analizu ponude te da predlažu odgovornoj osobi javnog naručitelja, zamjeniku općinske načelnice Općine Marija Gorica, da donese odluku o odabiru ponude ponuditelja TRGOCENTAR MARIJA d.o.o., s obzirom da se radi o ponudi sposobnog ponuditelja, a čija je vrijednost ponude u okviru procijenjene vrijednosti nabave.

Uvidom u dostavljenu dokumentaciju utvrđeno je kako je u predmetnim postupcima jednostavne nabave robe evidencijski broj JN-24/2019, JN-25/2019 i JN-26/2019 postupljeno sukladno uputama Povjerenstva danim u Mišljenju broj: BROJ 711-I-1856-M-148/19-02-18 od 23. listopada 2019.g. Uvidom u dostavljenu dokumentaciju tako je utvrđeno da su se u predmetnim nabavama, kao ponuditelj, pojavilo trgovačko društvo Trgocentar Marija d.o.o. te da je slijedom navedenog postupak proveden sukladno članku 7. Pravilnika o provođenju postupaka jednostavne nabave u Općini Marija Gorica. Dužnosnica je o navedenoj okolnosti te o svom izuzimanju obavijestila članove Općinskog vijeća Općine Marija Gorica te građane putem objave na službenim internetskim stranicama Općine Marija Gorica. Isto tako, dužnosnica se izuzela od svih poslova odgovorne osobe naručitelja u predmetnim postupcima, koje će poduzimati njezin zamjenik.

Slijedom navedenog, Povjerenstvo je donijelo odluku kao u izreci ovog akta.

 ZAMJENIK PREDSJEDNICE POVJERENSTVA

 Davorin Ivanjek, dipl.iur.

Dostaviti:

1. Dužnosnica Marica Jančić, elektronička dostava
2. Objava na internetskoj stranici Povjerenstva
3. Pismohrana